Diari Oficial de la Generalitat Valenciana


Sumari del DOGV 8024, del 21-04-2017 (2017/3398)

RESOLUCIÓ de 12 d'abril de 2017, de la Conselleria d'Educació, Investigació, Cultura i Esport, per la qual es convoca concurs públic per a la concessió de subvencions, per a la realització d'activitats i projectes culturals i artístics.
--------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8024

Data del DOGV
:   21-04-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/3398


Data del document
:   12-04-2017

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * ajuda pública

RESOLUCIÓ de 12 d'abril de 2017, de la Conselleria d'Educació, Investigació, Cultura i Esport, per la qual es convoca concurs públic per a la concessió de subvencions, per a la realització d'activitats i projectes culturals i artístics. [2017/3398]  
La Llei 14/2016, de 30 de desembre, de pressupostos de la Generalitat per a 2017, estableix una línia específica i genèrica d'ajudes per a la promoció de les arts i la cultura.  
L'Ordre 35/2016, de 21 de juliol, de la Conselleria d'Educació, Investigació, Cultura i Esport, aprova les bases reguladores per a la concessió d'ajudes per al foment i el suport d'activitats culturals i artístiques (DOCV 7837, 26.07.2016).  
La Conselleria d'Educació, Investigació, Cultura i Esport, a través d'aquesta ordre, pretén fomentar i donar suport a la creació cultural i artística que tinga com a destinatària, de forma pública i gratuïta, la ciutadania.  
L'objecte d'aquestes ajudes és contribuir amb la promoció, difusió, disseny i organització d'activitats no lucratives de promoció cultural i artística realitzades en l'àmbit d'actuació de la Comunitat Valenciana i dels centres valencians en l'exterior, organitzades per entitats sense ànim de lucre, fundacions públiques locals, fundacions privades, universitats públiques i organismes autònoms locals.  
Amb aquesta finalitat, i per mitjà de la present resolució, es convoquen, per a l'exercici 2017, les ajudes en matèria d'activitats culturals i artístiques d'acord amb la referida Ordre 35/2016, de 21 de juliol, de la Conselleria d'Educació, Investigació, Cultura i Esport.  
Per tot això, i en virtut de les facultats que em confereix l'article 28 de la Llei 5/1983, de 30 de desembre, del Govern Valencià, i l'article 160.4 b de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, resolc:  
  
  
Primer. Objecte i finalitat  
1. Es convoca concurs públic per a la concessió d'ajudes per a la realització d'activitats i projectes culturals i artístics, i s'aprova l'annex I, sol·licitud; l'annex II, justificació, l'annex III, model de domiciliació bancària i annex IV, certificat del els organismes autònoms locals.  
  
2. L'objecte de les ajudes, és contribuir a la promoció, difusió, disseny i organització d'activitats de promoció cultural i artística.  
3. Les activitats hauran de ser realitzades a la Comunitat Valenciana, amb l'excepció de les organitzades pels centres valencians en l'exterior, reconeguts per la Generalitat Valenciana.  
  
Segon. Adjudicataris  
Dins dels límits pressupostaris i d'acord amb els criteris que estableixen les bases, podran sol·licitar aquestes ajudes:  
Associacions sense ànim de lucre, fundacions públiques locals i fundacions privades, en els estatuts de les quals figure com a finalitat la promoció de l'art o la cultura.  
Universitats públiques.  
Organismes autònoms locals, per l'organització d'activitats culturals o artístiques no lucratives.  
Els adjudicataris han de complir amb els requisits i les obligacions establits pels articles 2 i 3 de les bases reguladores d'aquesta convocatòria.  
  
Tercer. Modalitats  
A. Associacions sense ànim de lucre i fundacions privades.  
B. Organismes autònoms locals i fundacions públiques locals.  
C. Universitats públiques.  
  
Quart. Quantia de les ajudes  
a) L'import màxim global de les ajudes a concedir serà de 494.504,14 ?, dels quals 254.504,14 - correspondran a la modalitat A), 120.000,00 ?, a la B), i 120.000,00 ?, a la C), que es finançaran a càrrec dels crèdits del capítol IV, Transferències corrents, línia S6418000, del programa 454.10, Promoció cultural, patrimoni artístic i museus, del pressupost de la Generalitat per a l'any 2017. Així mateix, el referit import podrà ser minorat, quan en el marc de les polítiques d'estabilitat pressupostària i sostenibilitat financera, s'adopten mesures de no disponibilitat que afecten els crèdits de la línia de subvenció que el finança.  
  
b) L'import per adjudicatari es concedirà en funció de les quantitats sol·licitades i serà com a màxim de 12.000,00 ?.  
c) L'import de les subvencions en cap cas podrà ser de tal quantia que, aïlladament o en concurrència amb altres subvencions, ajudes, ingressos o recursos, supere el cost de l'activitat subvencionada, ni el límit establit en l'article 15.2, de les bases reguladores d'aquesta resolució, perquè aquestes tinguen la consideració d'ajudes de minimis.  
  
d) Es podrà incrementar o disminuir la quantia de les ajudes establides segons l'apartat b, si el seu import global no coincideix amb el de la convocatòria, i es reparteix la diferència entre els adjudicataris, de manera directament proporcional a la puntuació obtinguda, segons els criteris determinats en l'article onze de la present resolució, en el cas que la suma de les quantitats inicialment assignades siga inferior a l'import a distribuir o de forma inversament proporcional, en cas contrari, i sense que de cap manera la quantia de cada ajuda puga superar el cost de l'activitat objecte d'aquesta, ni superar el límit establit en l'article 15.2 de les bases, perquè aquestes tinguen la consideració d'ajudes de minimis.  
  
Cinqué. Règim d'aquestes subvencions  
La concessió d'aquestes subvencions s'efectuarà per mitjà d'un règim de concurrència competitiva.  
Seran aplicables a aquesta convocatòria la Llei 1/2015, i la Llei 38/2003, de 17 de novembre, general de subvencions, el Reglament general de subvencions, aprovat pel Reial decret 887/2006, així com l'Ordre 35/2016.  
Les subvencions de la present convocatòria no necessiten ser notificades a la Comissió Europea, atés que aquestes estan acollides al règim de minimis, d'acord amb l'article 15.2, de les bases reguladores d'aquesta convocatòria.  
  
Sisé. Activitats i despeses subvencionables  
Als efectes d'aquesta convocatòria, s'entendrà per activitat una acció o conjunt d'accions vinculades entre si, formant una unitat, de tal forma que no tinguen sentit independentment.  
Seran subvencionables l'organització d'activitats culturals i artístiques com ara exposicions, congressos, seminaris, jornades, rutes i itineraris culturals, publicacions, esdeveniments o altres, que hagen sigut desenvolupades entre el dia 1 de novembre de 2016 al 30 d'octubre de 2017, ambdós inclosos.  
Tindran la consideració de despeses subvencionables, totes aquelles despeses corrents generades directament en la realització de les activitats, per a les quals es concedeix l'ajuda, que s'hagen relacionat i quantificat en la memòria econòmica del projecte, excloent-ne les ocasionades pel mateix manteniment de l'entitat, inversions o adquisicions patrimonials.  
No tindran la consideració de despeses subvencionables, els pagaments realitzats als membres de les associacions sense ànim de lucre o fundacions sol·licitants.  
  
Seté. Activitats no subvencionables  
Queden excloses d'aquesta convocatòria, a més d'aquelles no incloses segons l'objecte i la finalitat de la convocatòria, establits en els articles 1r i 6é, les següents:  
a) Aquelles el contingut de les quals estiga clarament previst en la convocatòria de subvencions dirigides a entitats sense ànim de lucre per a la promoció de la cultura valenciana, a través d'activitats i festes vinculades al patrimoni cultural immaterial valencià, així com la resta de convocatòries de subvencions o ajudes de la Generalitat.  
b) Les realitzades per beneficiaris de subvencions nominatives de la Generalitat Valenciana.  
c) Les activitats promogudes o organitzades per centres docents no universitaris, associacions de pares i mares d'alumnes, així com associacions d'alumnes i de docents.  
d) Les promogudes o organitzades per col·legis oficials.  
e) Les activitats promogudes o organitzades per associacions i entitats sense ànim de lucre entre els fins fundacionals de què no figure la realització d'activitats de producció, promoció o difusió de la cultura, l'art o dels béns patrimonials o culturals.  
f) Activitats promogudes o organitzades per entitats juvenils, taurines, esportives.  
g) Activitats lúdiques, gastronòmiques, recreatives, de viatges no culturals o semblants.  
h) Activitats consistents en el manteniment de l'entitat promotora.  
  
  
Huité. Finançament de les activitats i destinació de les subvencions  
Les activitats objecte de la present convocatòria es finançaran amb els crèdits consignats a aquest efecte en els pressupostos de la Generalitat, amb altres subvencions, ajudes, ingressos o recursos i amb els pressupostos de què disposen els mateixos adjudicataris, i no podrà ser la seua suma superior al cost de l'activitat ni superior al límit establit en les bases d'aquesta convocatòria, perquè aquestes tinguen la consideració d'ajudes de minimis.  
  
Nové. Sol·licituds  
El termini de presentació serà d'un mes, a comptar de l'endemà de la publicació d'aquesta resolució en el Diari Oficial de la Generalitat Valenciana.  
Si la sol·licitud no compleix amb els requisits exigits en aquesta convocatòria, es requerirà la persona interessada perquè, en el termini de 10 dies, esmene la falta o acompanye els documents preceptius, amb indicació que, si així no ho fa, es considerarà que desisteix de la seua petició, prèvia resolució que haurà de ser dictada en els termes que preveu l'article 68 de la Llei 39/2015, d'1 d'octubre, del procediment administratiu comú de les administracions públiques.  
Cada entitat només podrà presentar una única sol·licitud que podrà contemplar una o més activitats. En cas de presentar-se diverses sol·licituds, seran considerades com una única.  
a) Presentació presencial:  
L'imprés de sol·licitud estarà disponible en la web de la Conselleria d'Educació, Investigació, Cultura i Esport en internet:  
http://www.ceice.gva.es/web/patrimonio-cultural-y-museos/ayudas (castellà).  
http://www.ceice.gva.es/va/web/patrimonio-cultural-y-museos/ayudas (valencià).  
Podran presentar-se en el Registre General d'aquesta conselleria, en les seues direccions territorials o a través dels mitjans establits en la legislació vigent en matèria de procediment administratiu comú, i s'acompanyaran de la documentació assenyalada en l'article 10 d'aquesta convocatòria.  
En cas d'enviament per correu certificat, la presentació de la documentació en l'oficina de correus corresponent, haurà de fer-se d'acord amb el que disposa l'article 31 del Reial decret 1829/1999, de 31 de desembre, pel qual s'aprova el Reglament pel qual es regula la prestació dels serveis postals, en desplegament del que estableix la Llei 24/1998, de 13 de juliol, del servei postal universal i de liberalització dels serveis postals, en sobre obert, a fi que l'exemplar destinat a la Conselleria d'Educació, Investigació, Cultura i Esport siga datat i segellat abans de ser certificat. En el cas que la sol·licitud no estiga datada i segellada per l'oficina de correus corresponent, s'entendrà com a data vàlida de presentació la del registre d'entrada en la Conselleria d'Educació, Investigació, Cultura i Esport.  
  
b) Presentació i tramitació telemàtica:  
Les sol·licituds es formularan segons el model de l'imprés normalitzat que s'adjunta a la present com a annex I, Sol·licitud de subvencions per a la realització d'activitats i projectes culturals i artístics, es dirigiran a la Direcció General de Cultura i Patrimoni, Servei de Coordinació d'Entitats Culturals, i hauran de ser subscrites per qui ostenten la representació de l'entitat en cada cas, d'acord amb la normativa d'aplicació.  
  
Les sol·licituds es podran presentar per mitjans electrònics i sol·licitar que les comunicacions i notificacions es practiquen per la dita via. Aquests tràmits tindran plena validesa, d'acord amb les condicions i els requisits previstos en la Llei 11/2007, de 22 de juny, d'accés electrònic dels ciutadans als serveis públics, i el Decret 18/2004, de 13 de febrer, del Consell, de creació del Registre Telemàtic de la Generalitat i regulació de les notificacions telemàtiques de la Generalitat. A fi de complir amb els requisits de seguretat establits, la designació de l'adreça o bústia de correu electrònic, als efectes de la pràctica de notificacions a la persona interessada, haurà de correspondre amb la proporcionada per la Generalitat amb domini cv.gva.es.  
Es requerirà per a sol·licitar aquest tipus de subvencions per via telemàtica el certificat de firma electrònica d'entitat emés per l'Institut Valencià de Finances http://www.accv.es/empresas/. En el cas que l'empresa sol·licitant siga una persona física, caldrà el certificat de firma electrònica de ciutadà, emés igualment per l'Institut Valencià de Finances http://www.accv.es/ciudadanos/.  
La tramitació telemàtica es realitzarà, en la URL següent:  
http://www.gva.es/portal/page/portal/inicio/procedimientos'id\_proc=191  
Els documents que s'adjunten a les sol·licituds que es tramiten telemàticament, només s'acceptaran en format pdf i hauran d'estar firmats per mitjà de la plataforma de firma en línia de l'Institut Valencià de Finances:  
http://www.accv.es/ciudadanos/firma-on-line-pdf/  
  
Deu. Informació i documentació que s'ha de fer constar en la sol·licitud  
1. Documentació comuna:  
a) Memòria del projecte, amb indicació de l'activitat o activitats previstes, denominació, descripció i finalitat, data i lloc de celebració.  
  
En el cas que siguen activitats consolidades en la trajectòria de l'entitat, s'aportarà documentació que ho acredite, a fi de la seua valoració, segons el punt segon, de l'article onze.  
b) Document públic que acredite la representació que exerceix el firmant de la sol·licitud, o certificat de l'acord adoptat per l'òrgan de govern que corresponga en el qual s'aprove sol·licitar aquesta ajuda i que faculte el sol·licitant a subscriure la petició.  
c) Fotocòpia compulsada del NIF de l'entitat sol·licitant de l'ajuda.  
  
d) Si l'actuació o actuacions per a les quals es demana la subvenció, s'ha realitzat abans de formalitzar la sol·licitud, haurà d'aportar-se la documentació justificativa de la despesa ja realitzada, de conformitat amb el que preveu l'article 14 de la present convocatòria. Respecte a l'actuació o actuacions pendents de realitzar, haurà d'aportar-se un pressupost detallat de la despesa total de les mateixes, segons l'annex I d'aquesta convocatòria o factures proforma. En aquest últim supòsit, si des de la Direcció General de Cultura i Patrimoni es considera el pressupost com a excessiu, podrà requerir-se al sol·licitant per a aportar un nou pressupost de l'actuació o actuacions a realitzar més ajustat als preus de mercat.  
2. Documentació específica:  
a) Associacions i fundacions privades i públiques, sense ànim de lucre.  
Fotocòpia compulsada del document públic que acredite l'existència i personalitat jurídica de l'entitat, adaptada, en el cas de les associacions, a la Llei orgànica 1/2002, de 22 de març, reguladora del dret d'associació i la resta de normativa vigent en aquesta matèria.  
Les federacions i tota forma d'agrupació d'entitats associatives o fundacionals presentaran un certificat actualitzat de la seua secretaria que certifique els membres que en formen part.  
Fotocòpia compulsada dels estatuts inscrits en el registre públic corresponent.  
En el cas dels centres valencians en l'exterior, resolució de reconeixement per la Generalitat Valenciana.  
b) Organismes autònoms locals:  
L'ompliment de l'annex IV de la present convocatòria, expedit per la persona que exercisca les funcions de la secretaria de l'organisme autònom local, en el qual:  
1. S'acredite la resolució o l'acord adoptat per l'òrgan competent de l'organisme autònom per a formular la sol·licitud de la subvenció, substituint el document del punt b), de l'apartat 1, d'aquest article.  
2. Es faça constar que en el pressupost de l'organisme autònom està consignada la totalitat de l'import de les actuacions per a les quals se sol·licita la present subvenció.  
3. En el cas que siga un nou perceptor o que desitge rebre l'import de la subvenció en un compte no donat d'alta en el sistema de comptabilitat de la Generalitat Valenciana, haurà d'omplir el Model de domiciliació bancària, que figura com a annex III de la convocatòria.  
  
4. Declaracions responsables:  
L'entitat sol·licitant facilitarà la informació requerida a través de les declaracions responsables que figuren en el model de sol·licitud. En cas contrari, l'entitat haurà d'aportar la documentació següent:  
a) Declaració de subvencions, ajudes o recursos sol·licitats o concedits per altres organismes públics o privats, a l'activitat per a la qual se sol·licita l'ajuda i els ingressos obtinguts o previstos (com ara cobrament d'entrades, publicitat, etc.), en compliment de l'article 30.4 de la Llei 38/2003, de 17 de novembre, general de subvencions (apartat F de l'annex I de sol·licitud).  
b) Els sol·licitants hauran de presentar una declaració sobre totes les ajudes de minimis rebudes durant els dos exercicis fiscals anteriors, 2015 i 2016, i durant l'exercici fiscal en curs, 2017 (apartat F de l'annex I de sol·licitud)  
c) Declaració responsable de no incórrer en cap de les prohibicions per a obtindre la condició d'adjudicatari, assenyalades en els apartats 2 i 3 de l'article 13 de la Llei 38/2003, de 17 de novembre, general de subvencions (apartat I de l'annex I de la sol·licitud).  
Si es comprova que la informació facilitada no és real, constituirà motiu de desestimació de la sol·licitud.  
5. Autoritzacions:  
D'acord amb el que disposa l'article 5 del Decret 165/2010, de 8 d'octubre, del Consell, pel qual s'estableixen les mesures de simplificació i de reducció de càrregues administratives en els procediments gestionats per l'Administració de la Generalitat i el seu sector públic, en l'annex de sol·licitud de l'ajuda s'inclou la possibilitat que el sol·licitant autoritze expressament la Conselleria d'Educació, Investigació, Cultura i Esport perquè l'Administració obtinga directament l'acreditació del compliment de les obligacions tributàries amb l'Agència Estatal de l'Administració Tributària, la Conselleria d'Hisenda i Administració Pública i amb la Tresoreria General de la Seguretat Social, així com per a la comprovació directa de les dades d'identitat (NIF), del titular o del representant legal. Apartat D, de l'annex I.  
  
Si no es firmen les autoritzacions anteriors, l'entitat haurà d'aportar la documentació acreditativa pertinent, en el moment de la sol·licitud.  
  
  
Onze. Criteris de valoració  
En el cas de les modalitats A i B, es valoraran un màxim de 3 activitats de les presentades, d'acord amb l'ordre establit pel sol·licitant, en l'annex I d'aquesta convocatòria.  
Les activitats es valoraran fins a un màxim de 30 punts, d'acord amb els criteris següents:  
1. Qualitat cultural i/o artística de la memòria d'actuació, el seu grau de desenvolupament i la coherència en el seu contingut en relació amb els objectius que la motiven, d'acord amb la base quarta i l'apartat cinqué d'aquesta resolució, fins a 10 punts.  
Si s'obtenen menys de 5 punts en aquest apartat, no es continuarà valorant i serà motiu de desestimació de la sol·licitud.  
2. Trajectòria i especialització del sol·licitant i consolidació del projecte:  
Antiguitat:  
  
Anys Punts  
Entre 5 i 10 1  
Més de 10 i menys de 20 2  
Més de 20 4  
  
  
Per especialització, 1 punt.  
Per projecte consolidat (els tres últims anys ininterromputs o 5 últims amb interrupció), 1 punt.  
3. Innovació: ús de les noves tecnologies en la creació de continguts culturals innovadors, 1 punt.  
4. Contribució del projecte a la divulgació de les expressions culturals i artístiques desenvolupades a la Comunitat Valenciana, a la seua projecció territorial i a la dinamització del turisme cultural en aquesta, 4 punts.  
5. Situació sociocultural i econòmica del territori on tinga lloc l'activitat (segons el seu índex d'activitat econòmica, publicat per la Generalitat Valenciana i el Consell de Cambres de Comerç de la Comunitat Valenciana, en l'Atlas sociocomercial de la Comunitat Valenciana), sempre que aquesta puga tindre un impacte generador de noves iniciatives culturals i afavorir el desenvolupament local, fins a 5 punts.  
  
Índex d'activitat econòmica Punts  
>0 i <=10 5  
>10 i <=20 4  
>20 i <=50 3  
>50 i <=100 2  
>100 i <=500 1  
  
  
6. Continuïtat en la programació cultural i artística al llarg de l'any, fins a 3 punts.  
  
Mesos Punts  
>=1 i <=3 1  
>3 i <=5 2  
>5 3  
  
  
7. Per la seua incidència en col·lectius com la tercera edat, la infància i joventut, propostes de foment de la igualtat de gènere, col·lectius en risc d'exclusió social i, persones amb discapacitat, 2 punts.  
  
Dotze. Resolució de la convocatòria  
1. El termini màxim per a tramitar, resoldre i notificar les sol·licituds sobre les subvencions, serà de sis mesos a comptar de la data de publicació de la present convocatòria. Transcorregut el dit termini sense que s'haja notificat resolució expressa, les sol·licituds es podran considerar desestimades per silenci administratiu, de conformitat amb allò que disposa l'article 25.1 a) de la Llei 39/2015, d'1 d'octubre, del procediment administratiu comú de les administracions públiques.  
2. La resolució d'adjudicació serà publicada en el Diari Oficial de la Generalitat Valenciana, segons el que disposen l'article 45.1 b) de la Llei 39/2015, d'1 d'octubre, del procediment administratiu comú de les administracions públiques i l'article 18 de la Llei general de subvencions.  
3. Contra la resolució d'adjudicació, que posarà fi a la via administrativa, podrà interposar-se un recurs potestatiu de reposició davant de l'òrgan que la dicte, en el termini d'un mes, si la resolució és expressa, i en qualsevol moment a partir de l'endemà a aquell en què es produïsca l'acte presumpte, o ser impugnada directament davant de l'ordre jurisdiccional contenciós administratiu, en el termini de dos mesos, si és expressa la resolució, i sis, en el cas de silenci administratiu, d'acord amb el que disposen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i l'article 46 de la Llei 29/1998, de 13 de juliol, reguladora de la jurisdicció contenciosa administrativa.  
  
Tretze. Mitjà de comunicació  
La notificació postal serà el mitjà de comunicació dels distints tràmits a omplir en el procediment, sense perjuí del que estableix l'apartat b, de l'article huité, per a la tramitació telemàtica.  
  
  
Catorze. Justificació i forma de pagament de les subvencions  
Els adjudicataris estaran obligats a justificar la realització de la totalitat de les activitats que han sigut objecte de subvenció, així com a acreditar les despeses produïdes.  
El pagament de les subvencions es lliurarà una vegada realitzada i justificada l'activitat, d'acord amb la sol·licitud presentada, amb aquesta convocatòria i amb la resolució de concessió.  
Per a poder efectuar el pagament, els adjudicataris hauran de presentar, amb anterioritat al 15 de novembre de 2017, un compte justificatiu, segons el model de l'annex II: Justificació de subvencions per a la realització d'activitats i projectes culturals, en la que han de figurar relacionades la totalitat de les despeses de l'activitat i que haurà d'anar acompanyada de les corresponents factures i acreditacions de pagament, com ara justificants de transferència, rebuts, etc.  
En tot cas, la justificació del pagament haurà d'efectuar-se per mitjà de deute bancari, en el cas que iguale o supere la quantitat establida per a això per la Llei 7/2012, de 29 d'octubre, de modificació de la normativa tributària i pressupostària i d'adequació de la normativa financera per a la intensificació de les actuacions en la prevenció i lluita contra el frau, que aclareix que als efectes del càlcul de l'anterior quantia, se sumarà l'import de totes les operacions o pagaments en què s'haja pogut fraccionar l'entrega de béns o la prestació de serveis.  
  
En el cas que alguna de les factures incloses en la justificació siga d'import superior a 6.000,00 - (IVA exclòs), l'adjudicatari haurà d'acreditar que, amb caràcter previ a la contracció del compromís per a la prestació del servei o subministrament, ha sol·licitat, com a mínim, 3 ofertes de proveïdors, excepte que per les seues especials característiques no hi haja en el mercat suficient nombre d'entitats que els realitzen, presten o subministren. Tot això, d'acord amb l'article 31.3 de la Llei general de subvencions, així com la disposició addicional segona de la Llei 5/2013, de mesures fiscals, de gestió administrativa i financera i d'organització de la Generalitat.  
Quan les activitats es realitzen després de l'adjudicació de les subvencions, els adjudicataris hauran de donar a conéixer, de manera inequívoca, que es tracta d'una acció subvencionada per la Generalitat, a través de la conselleria competent en matèria de cultura. A aquest efecte, hauran d'incorporar en tot el material imprés, que es derive de les activitats subvencionades, el logotip d'aquesta conselleria, que serà proporcionat per l'òrgan instructor d'aquesta convocatòria.  
  
Quinze. Pla de control  
El Pla de control per a la comprovació material de l'efectiva realització de l'activitat, existència de la condició o compliment de la finalitat, consistirà en la realització de verificacions a posteriori i de qualitat, sobre un mínim del 10 % de l'import global de les subvencions de la línia, per mitjà de la selecció d'una mostra, basant-se en criteris de risc. Si es considera necessari, també es recorrerà a verificacions sobre el terreny.  
Per a això, es tindran en compte factors com haver-se presentat o no a convocatòries d'anys anteriors, de les mateixes subvencions, l'experiència en la realització del tipus d'activitats objecte de subvenció, l'obtenció d'altres ingressos de difícil avaluació o justificació, l'import de l'ajuda concedida i la claredat en els conceptes que justifiquen la inclusió de l'activitat en la convocatòria.  
  
Setze. Eficàcia  
La present resolució produirà efectes a partir de l'endemà de la seua publicació en el Diari Oficial de la Generalitat Valenciana.  
D'acord amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10, 14 i 46 de la Llei 29/1998, reguladora de la jurisdicció contenciosa administrativa, contra el present acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant dels òrgans que s'indiquen a continuació:  
a) El recurs de reposició ha d'interposar-se davant del conseller d'Educació, Investigació, Cultura i Esport, en el termini d'un mes, a comptar de l'endemà de la seua publicació.  
b) El recurs contenciós administratiu haurà de presentar-se davant del Tribunal Superior de Justícia de la Comunitat Valenciana, en el termini de dos mesos a comptar de l'endemà de la seua publicació.  
  
València, 12 d'abril de 2017. El conseller d'Educació, Investigació, Cultura i Esport: Vicent Marzà Ibáñez.